Ана болуға дайындық: жүкті әйелдерге қажетті рухани кеңестер
"Ана болуға дайындық: жүкті әйелдерге қажетті рухани кеңестер"|"https://qamshy.kz/kz/article/46887-ana-bolugha-dayyndyq-dgukti-ayelderge-qadgetti-rukhani-kenhester"
TITLE: Ана болуға дайындық: жүкті әйелдерге қажетті рухани кеңестер
URL: https://qamshy.kz/kz/article/46887-ana-bolugha-dayyndyq-dgukti-ayelderge-qadgetti-rukhani-kenhester
META: "Ана болуға дайындық: жүкті әйелдерге қажетті рухани кеңестер"|"https://qamshy.kz/kz/article/46887-ana-bolugha-dayyndyq-dgukti-ayelderge-qadgetti-rukhani-kenhester"
TOTAL WORDS: 240
DATE: 21:31, 08 сәуір 2019
AUTHOR(S): Мақпал Сембай
TEXT: Ең әдемі әйел - жүкті әйел. Жүрек астынан кішкентай жүрек пайда болғаннан бастап, әйел адамның ойы да, мінезі де, денсаулығы да түрлі өзгеріске ұшырайды. Тоғыз ай бойы өзіне күтім жасап, ойын таза ұстап, құнарлы тамақтанып, мамандардың кеңестеріне құлақ түріп, сабырлы жүрсе жүктілік кезеңі жеңіл өтіп, ана мен бала аман-есен қауышады деп сенемін. Адамнан адам шығу оңай емес, әрине. Толғақ деген бір мезетте 56 сүйектің сынуы дегенді оқығаным бар еді. Әйелдың қырық жаны бар деген де дәл осы толғақтың сипатына сай айтылған сияқты. Ер адам әйел адамдай шыдамды емес. Толғақтың піскен кезіндегі сәттің 10-15 минутының өзіне ешбір ер адам шыдай алмас. Әйел адамның ер адамнан ерекшелігі де осында болса керек. Жүкті әйел босануға тек физикалық тұрғыда ғана емес, сонымен қатар, рухани жағынан да іштей дайындалып жүргені абзал, тіпті қажет. Ай-күнін күтіп жүрген болашақ аналардың назарына толғақты, босануды жеңілдетуге сәл де болса септігі тиетін мәліметтер ұсынамын. Дәл толғақ қысқанда не істеп, не қойғаныңды білмей қаласың. Сол себепті, жүктілік кезінде пайдасы тиетін жаттығуларды жүктіліктің басынан-ақ арнайы маманнан сұрап, үйреніп, дәрігер рұқсат еткен сәттен бастап жасай берген жөн. Тілінде Алласы бар адам ешқашан адаспайды. Жүктілік кезінде анасы қандай болып жүрсе, баласына тікелей әсер етеді. Сондықтан, осындай ерекше кезең кезінде орынсыз әуен, мәнсіз, мағынасыз әндерін тыңдағанша, Құран сүрелерін тыңдап, жаттап, айтып жүрген болашақ ана ешнәрседен ұтылмасы анық. Дұғаңа, ниетің сай сыйыңды алатының белгілі. Ендеше, бойыңа бала біткеннен бастап, сөзіңе де, ісіңе де мұқият мән беріп, тіліңді түзеп, жоғарыдағы дұғалардың жақсылап тұрып жаттап ал, Болашақ Ана!
